1950 m. Daugų rajono apylinkės
Daugų rajonas sudarytas per LTSR rajonų reformą 1950 m. birželio 20 d. iš 23 apylinkių. Centras – Daugų miestelis. Rajonui priskirtos šios buvusių apskričių teritorijos (vietovardžiai pateikiami autentiški siekiant išsaugoti jų istorinę rašybą): Alytaus apskritis (14 apylinkių): Alovės apylinkė, Daugų apylinkė, Dvarčėnų apylinkė, Eigirdonių apylinkė, Gudžių apylinkė, Kančėnų apylinkė, Kazimieravo apylinkė, Kėdonių apylinkė, Kudariškių apylinkė, Pavartėnų apylinkė, Pivašiūnų apylinkė, Rokančių apylinkė, Užukalnių apylinkė, Vėžionių apylinkė; Trakų apskritis (8 apylinkės): Alaburdiškių apylinkė, Dusmenų apylinkė, Genionių apylinkė, Gruožnikų apylinkė, Jukniškių apylinkė, Kaniūkų apylinkė, Onuškio apylinkė, Žilinų apylinkė; Varėnos apskritis (1 apylinkė): Pavarėnio apylinkė.